समाचार एजेंसी क्योडो के मुताबिक, राजनयिक सूत्रों ने कहा है कि दोनों देशों के बीच एक असैन्य परमाणु सहयोग समझौते पर हस्ताक्षर होने की संभावना है, जिसमें जापान को यह भरोसा दिलाने का प्रावधान भी शामिल होगा कि भारत सैन्य उद्देश्यों के लिए जापानी परमाणु ऊर्जा प्रौद्योगिकी का इस्तेमाल नहीं करेगा। उल्लेखनीय है कि भारत परमाणु अप्रसार संधि में शामिल नहीं है। दोनों नेताओं के बीच जापान, भारत और अमेरिका के बीच संयुक्त नौसेना अभ्यास सहित रक्षा सहयोग के मुद्दे पर चर्चा की संभावना है।